<html>
  <head>
    <meta http-equiv="content-type" content="text/html; charset=UTF-8">
  </head>
  <body>

    <h2 id="title">Fundația Ceata organizează Ziua Libertății Documentelor în ASE</h2>

    <p>
      <span id="date">2013-03-22</span>
      <span id="city">București</span>, 
      <span id="country">România</span>
    </p>

    <div id="brief">
      <p>Pe 23 martie 2013, Fundația Ceata organizează în București un eveniment dedicat Zilei Libertății Documentelor începând cu ora 14:00 în sala 2201 din Facultatea de Cibernetică, Statistică și Informatică Economică (Calea Dorobanților nr. 15-17) a Academiei de Științe Economice. Ziua Libertății Documentelor este o campanie internațională care are scopul de a aduce în atenția publicului formatele digitale libere și importanța respectării lor. Programul constă din prezentarea unor formate libere ca HTML5, Ogg, WebM, ODF, SVG, Blend și a programelor libere care le folosesc.</p>
    </div>

    <div id="content">
      <p>Pe 23 martie 2013, <a href="http://ceata.org" rel="nofollow">Fundația Ceata</a> organizează în București un eveniment dedicat <a href="http://documentfreedom.org/index.ro.html" rel="nofollow">Zilei Libertății Documentelor </a>începând cu ora 14:00 în sala 2201 din Facultatea de Cibernetică, Statistică și Informatică Economică (Calea Dorobanților nr. 15-17) a <a href="http://www.ase.ro" rel="nofollow">Academiei de Științe Economice</a>.</p>
      <p>Ziua Libertății Documentelor este o campanie internațională coordonată de organizația <a href="http://fsfe.org" rel="nofollow">Free Software Foundation Europe</a> (Fundația pentru Programe Libere din Europa) și organizată de grupuri din întreaga lume cu scopul de a aduce în atenția publicului formatele digitale libere și importanța respectării lor. Evenimentul organizat de Fundația Ceata în București este sprijinit de Departamentul de Turism și Geografie din cadrul <a href="http://www.comert.ase.ro/" rel="nofollow">Facultății de Comerț</a> a Academiei de Științe Economice din București (lector Alexandru Gavriș).</p>
      <p>Programul constă din prezentarea unor formate libere ca HTML5, Ogg, WebM, ODF, SVG, Blend și a programelor libere care le folosesc. Pentru programul evenimentului, vă invităm să consultați <a href="https://wiki.ceata.org/index.php/Ziua_Libert%C4%83%C8%9Bii_Documentelor_%C3%AEn_ASE_2013" rel="nofollow">pagina evenimentului de la ceata.org</a>.</p>
    </div>

    <p>
      Contact/coordonator: 
      <span id="contactname">Tiberiu-Cezar Tehnoetic</span>, 
      <span id="contactfunc">Președinte</span>, 
      <span id="contactmail">tct@ceata.org</span>, 
      <span id="contactphone">(+40)761-810-100</span>
    </p>
  </body>
</html>
