<html>
  <head>
    <meta http-equiv="content-type" content="text/html; charset=UTF-8">
  </head>
  <body>

    <h2 id="title">Cartea Liberă</h2>
    <div id="content">
    <p>
      Prin proiectul intitulat „Editura Cartea Liberă” (<a href="http://cartea-libera.info" target="_blank">cartea-libera.info</a>) Fundația Ceata își propune să publice cărți libere în format digital, atât originale cât și traduceri ale unor cărți de succes pe plan internațional.
    </p>
    <p>
      Momentan singura carte liberă publicată este romanul <a href="http://cartea-libera.info/dansurile/dansurile.html" target="_blank">„Toate dansurile, dansul”</a> scris de colaboratorul nostru Adrian Haidu, cu ilustrații realizate de voluntarul nostru Cristina Dascălu. Cartea este disponibilă sub licența liberă <a href="http://creativecommons.org/licenses/by-sa/3.0/" target="_blank">Creative Commons Atribuire și Distribuire în condiții identice</a>.
    </p>
    <p>
      Cărțile la care voluntarii Fundației Ceata lucrează apar cu imagini șterse în lista de cărți libere, ca cititorii să poată afla ce cărți urmează a fi publicate. În cazul traducerilor, legăturile la cărțile respective în diverse formate sunt de fapt legături la cărțile originale, publicate în engleză.
    </p>
    <p>
      Un merit deosebit pentru că „Editura Cartea Liberă” există îl au <a href="/members/honorary.ro.html#nistor">Iurie Nistor</a> și Andrei Sebastian Cîmpean care sunt inițiatorul, respectiv programatorul proiectului.
    </p>
    </div>
  </body>
</html>
