<html>
  <head>
    <meta http-equiv="content-type" content="text/html; charset=UTF-8">
  </head>
  <body>

    <h2 id="title">Lansarea Fundației Ceata</h2>

    <p>
      <span id="city">București</span>, 
      <span id="country">România</span> -- 
      <span id="date">2013-02-22</span>, 
      <span id="hours">14:00 - 17:00</span> -- 
      <span id="room">Aula Magna, Facultatea de Drept</span>,       
      <span id="host">Universitatea din București</span> 
      (<span id="hostshort">UniBuc</span>), 
      <span id="address">Bd. Mihail Kogălniceanu nr. 36-46</span>
    </p>

    <p id="brief">
      Invitat special: Richard M. Stallman
    </p>

    <div id="content">
      <p>Fundația Ceata organizează un eveniment public ce marchează dobândirea statutului juridic de fundație. Pe parcursul celor aproape 5 ani de existență Ceata a activat ca grup informal, militând pentru libertățile utilizatorului.</p>
      <p>Fundația Ceata îl are ca invitat special pe dr. Richard M. Stallman, fondatorul proiectului GNU și președintele organizației Free Software Foundation. Încă din 1983, Richard Stallman este principalul promotor al libertăților utilizatorului de calculator. Acesta va susține un discurs non-tehnic intitulat „Free Software and Your Freedom” (rom. „Programele libere și libertatea ta”), în care va vorbi despre mișcarea pentru programe libere și cât de important este ca utilizatorii să poată coopera și să-și poată controla calculatorul.</p>
      <p>Evenimentul va fi deschis printr-o scurtă cuvântare a lui Tiberiu-Cezar Tehnoetic, fondatorul și președintele Fundației Ceata, urmată de discursul lui Richard M. Stallman. Evenimentul este sprijinit de Facultatea de Științe Politice în cadrul proiectului The Sponge. Participarea este gratuită, fără înscriere și deschisă oricui.</p>
    </div>

    <p>
      Comnunicat:
      <span id="pressrelease">rms-at-ceata.ro.html</span>
    </p>

    <p>
      Contact/coordonator: 
      <span id="contactname">Tiberiu-Cezar Tehnoetic</span>, 
      <span id="contactfunc">Președinte</span>, 
      <span id="contactmail">tct@ceata.org</span>, 
      <span id="contactphone">(+40)761-810-100</span>
    </p>
  </body>
</html>
