<html>
  <head>
    <meta http-equiv="content-type" content="text/html; charset=UTF-8">
  </head>
  <body>

    <h2 id="title">Echipe pe proiecte</h2>

    <div id="content">
      <p>
	Echipele pe proiecte ale Fundației Ceata sunt formate din <a href="/members/volunteers.ro.html">membri voluntari</a> care se ocupă de un proiect important al Fundației Ceata și eventual lucrează și la proiecte mai mici, satelite proiectului principal. Fiecare echipă are o listă de discuții proprie.
      </p>
      <p>În prezent, Fundația Ceata are următoarele echipe-proiecte, în ordine alfabetică:</p>
      <ul>
	<li><strong><a href="http://liste.ceata.org/listinfo/ceata-coliberator" target="_blank">Ceata-Coliberator</a></strong> este echipa care se ocupă de organizarea lui <a href="http://coliberator.ro" target="_blank">Coliberator</a>, conferința națională anuală a Fundației Ceata. Pentru a vă implica în organizarea următoarei ediții, contactați echipa pe lista <a href="mailto:ceata-coliberator@liste.ceata.org">ceata-coliberator@liste.ceata.org</a>.</li>
	<li><strong><a href="http://liste.ceata.org/listinfo/ceata-fii-liber" target="_blank">Ceata-Fii-liber</a></strong> este echipa care se ocupă de publicația „<a href="http://fii-liber.ro" target="_blank">Fii liber</a>” și proiectul său satelit, <a href="http://cartea-libera.info" target="_blank">Cartea Liberă</a>. Este inactivă de la începutul lui 2013 și are nevoie de contribuții de cărți libere în română la Cartea Liberă. Publicația „Fii liber” va fi relansată în alt format și sub un alt nume la începutul lui 2014. Contactați echipa pe lista <a href="mailto:ceata-fii-liber@liste.ceata.org">ceata-fii-liber@liste.ceata.org</a>.</li>
	<li><strong><a href="http://liste.ceata.org/listinfo/ceata-gnuzilla" target="_blank">Ceata-Gnuzilla</a></strong> este echipa care se ocupă de tehnologiile lui Firefox fără extensiile, aplicațiile nelibere și alte programe nelibere care vin cu Firefox (OS). Numele echipei a fost schimbat din Ceata-Mozilla în -<a href="http://www.gnu.org/software/gnuzilla/" target="_blank">Gnuzilla</a>, pentru a evita orice probleme de marcă și pentru a arăta atașamentul pentru proiectul de la GNU. Exemple de subproiecte ale acestei echipe-proiect sunt aplicația de Firefox OS pentru DEXonline și depozitul de aplicații libere <a href="http://acvariul.ceata.org" target="_blank">Acvariul</a>. Intrați în contact cu echipa pe lista <a href="mailto:ceata-gnuzilla@liste.ceata.org">ceata-gnuzilla@liste.ceata.org</a>.</li>
	<li><strong><a href="http://liste.ceata.org/listinfo/ceata-nvs" target="_blank">Ceata-NVS</a></strong> este echipa care se ocupă de platforma liberă (Alaveteli) a proiectului „<a href="http://nuvasuparati.info" target="_blank">NuVăSupărați.info</a>” pentru liberul acces la informațiile de interes public. Dacă sunteți programatori de Ruby on Rails sau sunteți implicați în societatea civilă, contactați echipa pe lista <a href="mailto:ceata-nvs@liste.ceata.org">ceata-nvs@liste.ceata.org</a>.</li>
	<li><strong><a href="http://liste.ceata.org/listinfo/ceata-panvirt" target="_blank">Ceata-Panvirt</a></strong> este echipa proiectului care și-a propus să realizeze o interfață de administrare pentru mașinile virtuale de GNU+Linux. Proiectul și echipa lui sunt inactive din 2012. Dacă vă interesează subiectul, contactați echipa pe lista <a href="mailto:ceata-panvirt@liste.ceata.org">ceata-panvirt@liste.ceata.org</a>.</li>
	<li><strong><a href="http://liste.ceata.org/listinfo/ceata-temelia" target="_blank">Ceata-Temelia</a></strong> este echipa care se ocupă de proiectul <a href="https://notabug.org/ceata/temelia/" target="_blank">Temelia</a>, al bibliotecii de structuri de date și algoritmi scrisă în limbajul C. Temelia a fost primul proiect important din Ceata și biblioteca a fost folosită în laboratoarele de structuri de date de la Univ. „Politehnica” din București. În 2013 a primit noi contribuții de la stagiarii de la C.N. „Tudor Vianu” din București. Dacă sunteți interesați de algoritmică, contactați echipa pe lista <a href="mailto:ceata-temelia@liste.ceata.org">ceata-temelia@liste.ceata.org</a>.</li>
	<li><strong><a href="http://liste.ceata.org/listinfo/ceata-trisquel" target="_blank">Ceata-Trisquel</a></strong> este echipa care se ocupă de promovarea în România și Rep. Moldova a distribuției libere <a href="http://trisquel.info/" target="_blank">Trisquel</a> și de acordarea de asistență în limba română pentru utilizatorii ei. Dacă doriți să folosiți Trisquel sau să-i ajutați pe alții să folosească Trisquel, nu ezitați să contactați echipa pe lista dedicată, <a href="mailto:ceata-trisquel@liste.ceata.org">ceata-trisquel@liste.ceata.org</a>.</li>
      </ul>
      <p><i>
	  Obs. Fundația Ceata nu pretinde că este titularul mărcilor Gnuzilla, NuVăSupărați (NVS) și Trisquel.
      </i></p>
      <p>
	Dacă doriți să intrați într-o echipă existentă sau să formați o nouă echipă a Fundației Ceata, vă rugăm să <a href="http://formulare.ceata.org/volunteer" target="_blank">vă înscrieți ca membri voluntari</a> și să ne faceți propunerile pe <a href="http://liste.ceata.org/listinfo/ceata" target="_blank">lista de discuții principală</a> sau, dacă există, pe lista echipei.
      </p>
    </div>
  </body>
</html>
