<html>
  <head>
    <meta http-equiv="content-type" content="text/html; charset=UTF-8">
  </head>
  <body>

    <h2 id="title">Libertate și tehnologie în București la sfârșit de săptămână</h2>

    <p>
      <span id="date">2013-05-31</span>
      <span id="city">București</span>, 
      <span id="country">România</span>
    </p>

    <div id="brief">
      <p>În acest sfârșit de săptămână, Bucureștiul va găzdui conferința Coliberator. Organizată de Fundația Ceata, conferința este locul de întâlnire al persoanelor care lucrează la programe libere, aparatură liberă și cultură liberă. Evenimentul se remarcă prin participarea unor prezentatori de profil pe plan național și internațional ca Amelia Andersdotter, Constantin Vică, Iurie Nistor, Karsten Gerloff și Marian Marinov. Evenimentul are loc în amfiteatrul „Spiru Haret” de la parterul Facultății de Matematică și Informatică din cadrul Universității din București.</p>
    </div>

    <div id="content">
      <p>În acest sfârșit de săptămână, Bucureștiul va găzdui conferința Coliberator. Organizată de Fundația Ceata, o fundație românească aliniată la filozofia proiectului GNU, conferința este locul de întâlnire al persoanelor care lucrează la programe libere, aparatură liberă și cultură liberă.</p>
      <p>Evenimentul se remarcă prin participarea unor prezentatori de profil pe plan național și internațional. Europarlamentarul Amelia Andersdotter va vorbi despre provocările pe care societatea trebuie să le rezolve pentru a adopta libertatea digitală. Karsten Gerloff, președintele organizației Free Software Foundation Europe, va discuta despre cum putem să construim o societate informațională liberă.</p>
      <p>„Îi invităm pe toți cei cărora le pasă de aceste subiecte să ni se alăture la conferință”, spune Tiberiu-Cezar Tehnoetic, fondatorul și președintele Fundației Ceata. „Dacă ții la libertate și ești pasionat de tehnologie, te așteptăm la conferință.”</p>
      <p>Evenimentul are loc în amfiteatrul „Spiru Haret” de la parterul Facultății de Matematică și Informatică din cadrul Universității din București. Prezentările țin sâmbăta de la 9:00 până la 18:00 și duminica de la 9:00 până la 17:00. Toată lumea este bine venită. Intrarea la conferință este gratuită și nu se cere înregistrarea.</p>
      <p>Situl conferinței: <a href="http://coliberator.ro">http://coliberator.ro</a></p>
    </div>

    <p>
      Contact/coordonator: 
      <span id="contactname">Tiberiu-Cezar Tehnoetic</span>, 
      <span id="contactfunc">Președinte</span>, 
      <span id="contactmail">tct@ceata.org</span>, 
      <span id="contactphone">(+40)761-810-100</span>
    </p>
  </body>
</html>
