<html>
  <head>
    <meta http-equiv="content-type" content="text/html; charset=UTF-8">
  </head>
  <body>

    <!-- Numele evenimentului -->
    <h2 id="title">Richard Stallman la Vâlcea, în turul echipelor locale ale Fundației Ceata</h2>

    <!-- Coordonatele evenimentului -->
    <p>
      <span id="city">Rm. Vâlcea</span>, 
      <span id="country">România</span> -- 
      <span id="date">2014-06-03</span>, 
      <span id="hours">15:00</span> -- 
      <span id="room">Sala de festivități (parter)</span>,
      <span id="host">Colegiul Național „Mircea cel Bătrân”</span>
      (<span id="hostshort">CNMB</span>), 
      <span id="address">Str. Carol I nr. 41</span>
    </p>

    <!-- Ceva de adăugat pe lângă coordonate în rezumat -->
    <p id="brief">
    </p>

    <!-- Două-trei paragrafe care descriu evenimentul -->
    <div id="content">
      <p>În cadrul evenimentului din Rm. Vâlcea organizat de Fundația Ceata, Richard Stallman (RMS) va susține un discurs în engleză intitulat <a href="http://www.fsf.org/events/20140603-valcea" target="_blank">„O societate digitală liberă”</a>. RMS va vorbi despre pericolele care amenință libertatea societății digitale: supravegherea, cenzura, cătușele digitale, programele nelibere și războiul împotriva împărtășirii de informații prin Internet.</p>

      <p>În prima săptămână din iunie Richard Stallman face turul echipelor locale ale Fundației Ceata (Ceata-MD, Ceata-VL și Ceata-CJ), cu ocazia aniversării a 6 ani de activitate a grupului Ceata. Evenimente similare au loc pe 2 iunie în Chișinău și pe 6 iunie în Cluj-Napoca. Turul echipelor locale va culmina cu discursul lui RMS din deschiderea conferinței naționale <a href="http://coliberator.ro" target="_blank">Coliberator</a>, organizată de Fundația Ceata în București pe 7 și 8 iunie.</p>

      <p>Richard Stallman este fondatorul proiectului GNU și președintele Fundației pentru Programe Libere (Free Software Foundation), unul dintre pionierii stângului de autor (copyleft) și autorul principal al Licenței Generale Publice GNU. În februarie 2013, RMS a fost invitatul de onoare la evenimentul de lansare a Fundației Ceata din București, în cadrul căruia a susținut un discurs și a recomandat implicarea în Fundația Ceata.</p>

      <p><b>Intrarea la evenimentul din Rm. Vâlcea este gratuită și deschisă publicului larg. Pentru participare, vă rugăm să completați <a href="http://formulare.ceata.org/tur-rms" target="_blank">formularul de înscriere la eveniment</a> pus la dispoziție de Fundația Ceata.</b></p>

      <p>Pentru mai multe informații despre Richad Stallamn în turul echipelor locale ale Fundației Ceata, citiți <a href="/news/ceata-local-team-tour-stallman.ro.html">comunicatul oficial</a>.</p>

    </div>

    <!-- Datele despre coordonatorul evenimentului -->
    <p>
      Contact/coordonator: 
      <span id="contactname">Alexandru Vochescu</span>, 
      <span id="contactfunc">Coordonator local</span>, 
      <span id="contactmail">valex@ceata.org</span>
    </p>
  </body>
</html>
