<html>
  <head>
    <meta http-equiv="content-type" content="text/html; charset=UTF-8">
  </head>
  <body>

    <h2 id="title">Echipe pe departamente</h2>

    <div id="content">
      <p>
	Echipele pe departamente ale Fundației Ceata sunt formate din <a href="/members/volunteers.ro.html">membri voluntari</a> care se ocupă de câte un domeniu de activitate al fundației și de mai multe proiecte mici și medii din acel domeniu. Fiecare echipă are lista de discuții proprie.
      </p>
      <p>În prezent, Fundația Ceata are următoarele echipe-departamente, în ordine alfabetică:</p>
      <ul>
	<li><strong><a href="http://liste.ceata.org/listinfo/ceata-administrare" target="_blank">Ceata-Administrare</a></strong> este echipa care se ocupă de administrarea serviciilor de Internet ale Fundației Ceata. Raportați orice problemă cu aceste servicii pe lista <a href="mailto:ceata-administrare@liste.ceata.org">ceata-administrare@liste.ceata.org</a> sau la adresa <a href="mailto:admin@ceata.org">admin@ceata.org</a> dacă raportul include informații cu risc de securitate.</li>
	<li><strong><a href="http://liste.ceata.org/listinfo/ceata-aparate" target="_blank">Ceata-Aparate</a></strong> este echipa care se ocupă de organizarea <a href="http://libertateadigitala.ro/aparate/2013/rom/" target="_blank">Zilei Libertății Aparatelor</a>, de verificarea <a href="http://h-node.org/meet/hardware/en/ceata" target="_blank">compatibilității aparatelor electronice</a> cu programele libere și de alte proiecte de aparate libere. Intrați în legătură cu echipa la <a href="mailto:ceata-aparate@liste.ceata.org">ceata-aparate@liste.ceata.org</a>.</li>
	<li><strong><a href="http://liste.ceata.org/listinfo/ceata-educatie" target="_blank">Ceata-Educație</a></strong> este echipa care se preocupă de libertatea utilizatorilor din domeniul educațional. Nu este activă de mai mulți ani și are nevoie de membri. Dacă doriți să vă implicați în această echipă, veniți cu propuneri pe lista <a href="mailto:ceata-educatie@liste.ceata.org">ceata-educatie@liste.ceata.org</a>.</li>
	<li><strong><a href="http://liste.ceata.org/listinfo/ceata-embleme" target="_blank">Ceata-Embleme</a></strong> este echipa care se ocupă de realizarea emblemelor pentru proiectele fundației. Este formată din artiști grafici care nu sunt neapărat membri voluntari și, în funcție de proiect, aceștia pot fi remunerați. Cereți embleme pentru proiectele fundației pe lista <a href="mailto:ceata-embleme@liste.ceata.org">ceata-embleme@liste.ceata.org</a>. Dați toate informațiile despre proiect relevante pentru emblemă și nu uitați să specificați dacă execuția emblemei este sau nu remunerată. Intrați în echipă dacă sunteți artiști grafici și invitați artiști grafici pe care îi cunoașteți să intre în echipă.</li>
	<li><strong><a href="http://liste.ceata.org/listinfo/ceata-jocuri" target="_blank">Ceata-Jocuri</a></strong> este echipa care se ocupă realizarea de jocuri libere (precum <a href="https://notabug.org/ceata/codria/" target="_blank">Codria</a>), organizarea de concursuri de jucat jocuri libere (precum Wesnoth) și de alte proiecte de jocuri libere. Intrați în legătură cu echipa pe lista <a href="mailto:ceata-jocuri@liste.ceata.org">ceata-jocuri@liste.ceata.org</a>.</li>
	<li><strong><a href="http://liste.ceata.org/listinfo/ceata-legal" target="_blank">Ceata-Legal</a></strong> este echipa care se ocupă de analiza și interpretarea licențielor de drepturi de autor, de respectarea drepturilor utilizatorilor de programe libere și de alte aspecte juridice ce țin de libertatea artelor și tehnologiilor. Dacă sunteți juriști sau aveți nevoie de ajutor juridic în legătură cu programele libere, contactați echipa pe lista <a href="mailto:ceata-legal@liste.ceata.org">ceata-legal@liste.ceata.org</a>.</li>
	<li><strong><a href="http://liste.ceata.org/listinfo/ceata-lingvistica" target="_blank">Ceata-Lingvistică</a></strong> este echipa care se ocupă de studiul privind <a href="https://wiki.ceata.org/index.php/Scrierea_cuvintelor_cu_%C3%AE_%C8%99i_%C3%A2_%C3%AEn_rom%C3%A2n%C4%83" target="_blank">scrierea cu î și â în limba română</a> și alte aspecte ale limbii literare române. Dacă sunteți interesați de limba română și etimologie, contactați echipa pe lista <a href="mailto:ceata-lingvistica@liste.ceata.org">ceata-lingvistica@liste.ceata.org</a>.</li>
	<li><strong><a href="http://liste.ceata.org/listinfo/ceata-traduceri" target="_blank">Ceata-Traduceri</a></strong> este echipa care se ocupă de traducerile în română ale siturilor (de exemplu, gnu.org), articolelor, cărților și documentației din engleză, dar și de realizarea unui glosar de termeni cât mai complet. Contactați echipa pe lista <a href="mailto:ceata-traduceri@liste.ceata.org">ceata-traduceri@liste.ceata.org</a>.</li>
      </ul>
      <p><i>
	  Obs. <a href="http://liste.ceata.org/listinfo/date-deschise" target="_blank">Date-Deschise</a> este doar o listă găzduită de Fundația Ceata, nu este lista unei echipe a fundației. Echipele Fundației Ceata și listele lor au prefixul „Ceata-”.
      </i></p>
      <p>
	Dacă doriți să intrați într-o echipă existentă sau să formați o nouă echipă a Fundației Ceata, vă rugăm să <a href="http://formulare.ceata.org/volunteer" target="_blank">vă înscrieți ca membri voluntari</a> și să ne faceți propunerile pe <a href="http://liste.ceata.org/listinfo/ceata" target="_blank">lista de discuții principală</a> sau, dacă există, pe lista echipei.
      </p>
    </div>
  </body>
</html>
